Nexanstårnet

Nexanstårnet, også kjent som Haldentårnet og Pex-tårnet, er et 120 meter høyt fabrikktårn i Halden bygget i betong. Tårnet ble satt opp i 1992 av Alcatel som del av fabrikken for produksjon av PEX-kabler. Bygget var til 2022 Norges høyeste bygning. Da overtok det nye Nexanstårnet som Norges høyeste bygning. Da Pex-tårnet ble bygget i Halden var det 100 meter høyt. I 2000 splittet Alcatel ut det meste av sin kabelvirksomhet og etablerte Nexans. Samtidig avsluttet de aktiviteten på Økern og det 62 meter høye Kabeltårnet der. Selskapet bygget på 20 meter til tårnet i Halden i 2010 og Nexanstårnet ble med det Norges høyeste bygning. Nytt Nexans-tårn I 2021 la ledelsen i Nexans frem planer for bygging av et enda høyere tårn, denne gangen planlagt til mellom 140 og 150 meter. Kilder spriker på hva den nye høyden ville bli. Byggestart for dette nye tårnet var i april 2022, og det ble bygd mindre enn 300 meter vestlig for det første tårnet. Formålet med det nye pex-tårnet er produksjon av subsea-kabler. Allerede 1. juli 2022 var ytterveggene i det nye tårnet høyere enn det gamle tårnet. Drøyt to uker senere var støpningen av vegger avsluttet og tårnet var da, ifølge lokalavisen Halden Arbeiderblad, 155 meter høyt. Arbeid pågikk ennå noen måneder for å lage nødvendige gulv- og etasjenivåer, og få på plass nødvendig teknisk utrustning. Se også Liste over høye bygninger i Norge Galleri Referanser